

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 594/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ψ9ΩΨΩΨΑ-ΝΟ5** | **«** Υποβολή Αίτησης Στήριξης για το έργο με τίτλο “Βελτίωση υποδομών οδοποιίας εντός οικισμών του Δήμου Αρταίων (CLLD/LEADER)” στα πλαίσια της αρ. πρωτ. 87/3-5-2018 Πρόκλησης του Προγράμματος Αγροτικής Ανάπτυξης της Ελλάδας 2014-2020 (ΠΑΑ 2014-2020) για το Μέτρο 19: «ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ (CLLD) – LEADER» ΠΑΑ 2014-2020 και έγκριση μελέτης**»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **8ο έκτακτο**θέμα της ημερήσιας διάταξης « **Υποβολή Αίτησης Στήριξης για το έργο με τίτλο “Βελτίωση υποδομών οδοποιίας εντός οικισμών του Δήμου Αρταίων (CLLD/LEADER)” στα πλαίσια της αρ. πρωτ. 87/3-5-2018 Πρόκλησης του Προγράμματος Αγροτικής Ανάπτυξης της Ελλάδας 2014-2020 (ΠΑΑ 2014-2020) για το Μέτρο 19: «ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ (CLLD) – LEADER» ΠΑΑ 2014-2020 και έγκριση μελέτης»** έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Στα πλαίσια της αρ. πρωτ. 87/3-5-2018 Πρόκλησης, για το Μέτρο 19: ««ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ (CLLD) – LEADER» ΠΑΑ 2014-2020», που δημοσιεύθηκε η Αναπτυξιακή Νοτίου Ηπείρου – Αμβρακικού Αναπτυξιακή Ανώνυμη Εταιρεία ΟΤΑ (ΕΤΑΝΑΜ ΑΕ ΟΤΑ), η οποία συγχρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης, εισηγούμαστε την υποβολή πρότασης για την “Βελτίωση υποδομών οδοποιίας εντός οικισμών του Δήμου Αρταίων (CLLD/LEADER)”.

Η πρόταση που θα υποβληθεί αφορά τη χρηματοδότηση των παρεμβάσεων αναβάθμισης υφιστάμενης οδοποιίας εντός οικισμών σε περιοχές του Δήμου Αρταίων, όπου δυσχεραίνεται σημαντικά η προσβασιμότητα, λόγω διέλευσης δικτύων αποχέτευσης, ύδρευσης κλπ. ή είναι χαλικοστρωμένοι και έχουν καταστήσει το οδόστρωμα επικίνδυνο. Κύριος στόχος του έργου είναι η άμεση βελτίωση των συνθηκών διαβίωσης και ποιότητας ζωής του τοπικού πληθυσμού. Η προτεινόμενη Πράξη εντάσσεται στη Δράση 19.2.4: Βασικές Υπηρεσίες 7 Ανάπλαση χωριών σε αγροτικές περιοχές και την Υποδράση 19.2.4.1: Στήριξη για υποδομές μικρής κλίμακας (ενδεικτικά: ύδρευση, αποχέτευση, οδοποιία εντός οικισμού), συμπεριλαμβανομένης της εξοικονόμησης ενέργειας σε χρησιμοποιούμενα δημόσια κτίρια.

Το έργο περιλαμβάνει ασφαλτοστρώσεις στους οικισμούς Κορωνησίας, Καμπής, Αγίου Σπυρίδωνα, Γραμμενίτσας, Κωστακιών, Κεραματών σε συνολική επιφάνεια 23.590 m².

Ο προϋπολογισμός της πράξης θα ανέρχεται έως το ποσό των 580.000,00 € με ΦΠΑ. Το επιλέξιμο ποσό θα χρηματοδοτηθεί από το ΠΑΑ 2014-2020, σύμφωνα με τα όσα ορίζονται στην πρόσκληση ενώ οι δαπάνες που θα προκύψουν πέρα του ποσού αυτού, θα καλυφθούν από ίδιους πόρους του Δήμου.

Εισηγούμαστε:

α) την υποβολή της αίτησης στήριξης από πλευράς του Δήμου Αρταίων, με τίτλο ‘Βελτίωση υποδομών οδοποιίας εντός οικισμών του Δήμου Αρταίων (CLLD/LEADER)’, στην αρ. πρωτ. 87/3-5-2018 Πρόκληση του Προγράμματος Αγροτικής Ανάπτυξης της Ελλάδας 2014-2020 (ΠΑΑ 2014-2020) για το Μέτρο 19: «ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ (CLLD) – LEADER» ΠΑΑ 2014-2020» στη δράση 19.2.4 και στην υποδράση 19.2.4.1

β) την αποδοχή συμμετοχής του Δήμου στο εν λόγω πρόγραμμα και των όρων του προγράμματος

γ) την έγκριση της Μελέτης ‘Βελτίωση υποδομών οδοποιίας εντός οικισμών του Δήμου Αρταίων (CLLD/LEADER)’ που συνέταξε η Τεχνική Υπηρεσία Δήμου Αρταίων.

δ) τη δέσμευση κάλυψης με ίδιους πόρους της οικονομικής διαφοράς που θα προκύψει με την υπογραφή της σύμβασης

ε) τη δέσμευση του Δημοτικού Συμβουλίου για συμπερίληψη του έργου σε επικείμενη τροποποίηση του Επιχειρησιακού Προγράμματος

ζ) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την απόφαση

**ΑΠΟΦΑΣΙΖΕΙ ΟΜΟΦΩΝΑ**

Α.-Την υποβολή της αίτησης στήριξης από πλευράς του Δήμου Αρταίων, με τίτλο ‘Βελτίωση υποδομών οδοποιίας εντός οικισμών του Δήμου Αρταίων (CLLD/LEADER)’, στην αρ. πρωτ. 87/3-5-2018 Πρόκληση του Προγράμματος Αγροτικής Ανάπτυξης της Ελλάδας 2014-2020 (ΠΑΑ 2014-2020) για το Μέτρο 19: «ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ (CLLD) – LEADER» ΠΑΑ 2014-2020» στη δράση 19.2.4 και στην υποδράση 19.2.4.1

Β.- Την αποδοχή συμμετοχής του Δήμου στο εν λόγω πρόγραμμα και των όρων του προγράμματος

Γ.- Την έγκριση της Μελέτης ‘Βελτίωση υποδομών οδοποιίας εντός οικισμών του Δήμου Αρταίων (CLLD/LEADER)’ που συνέταξε η Τεχνική Υπηρεσία Δήμου Αρταίων.

Δ.- Τη δέσμευση κάλυψης με ίδιους πόρους της οικονομικής διαφοράς που θα προκύψει με την υπογραφή της σύμβασης

Ε.- Τη δέσμευση του Δημοτικού Συμβουλίου για συμπερίληψη του έργου σε επικείμενη τροποποίηση του Επιχειρησιακού Προγράμματος

ΣΤ.- Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 594/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*