

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 564/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΩΕΛΩΨΑ-ΛΜΑ | **«** **α) Έγκριση αδελφοποίησης του Δήμου Αρταίων με το Δήμο Διδυμοτείχου και Μετάβασης εκπροσώπων του Δήμου Αρταίων στο Διδυμότειχο για την υπογραφή Συμφώνου Αδελφοποίησης β) Εξειδίκευση πίστωσης στον Κ.Α. 00-6421.001 «Οδοιπορικά έξοδα και αποζημίωση μετακινούμενων αιρετών για μετακίνηση εκτός έδρας στο εσωτερικό και του Κ.Α.10-6422.002 «Οδοιπορικά έξοδα και αποζημίωση υπαλλήλων για μετακίνηση εκτός έδρας στο εσωτερικό»»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **23ο τακτικό  θέμα** της ημερήσιας διάταξης « **α) Έγκριση αδελφοποίησης του Δήμου Αρταίων με το Δήμο Διδυμοτείχου και Μετάβασης εκπροσώπων του Δήμου Αρταίων στο Διδυμότειχο για την υπογραφή Συμφώνου Αδελφοποίησης β) Εξειδίκευση πίστωσης στον Κ.Α. 00-6421.001 «Οδοιπορικά έξοδα και αποζημίωση μετακινούμενων αιρετών για μετακίνηση εκτός έδρας στο εσωτερικό και του Κ.Α.10-6422.002 «Οδοιπορικά έξοδα και αποζημίωση υπαλλήλων για μετακίνηση εκτός έδρας στο εσωτερικό»** έδωσε το λόγο στον αρμόδιο αντιδήμαρχο Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

«Αδελφοποίηση είναι η προσέγγιση δύο κοινοτήτων που επιδιώκουν με αυτό τον τρόπο να λειτουργήσουν με ευρωπαϊκή προοπτική, προκειμένου να αντιμετωπίζουν τα προβλήματά τους και να αναπτύσσουν μεταξύ τους ολοένα στενότερους δεσμούς φιλίας».

Αυτός ήταν ο ορισμός που έδωσε για την αδελφοποίηση μετά το Β’ Παγκόσμιο Πόλεμο ο Jean Bareth, ένας από τους ιδρυτές του Συμβουλίου Ευρωπαϊκών Δήμων και Περιφερειών (CEMR). Με αυτό τον τρόπο, προσδιόρισε τις βασικές αξίες που εκπροσωπεί η αδελφοποίηση: τη φιλία, τη συνεργασία και την αμοιβαία ευαισθητοποίηση.

Άλλωστε, η αδελφοποίηση είναι η έκφραση μιας ευρωπαϊκής ενότητας και ταυτότητας που αναπτύσσεται από τους πολίτες. Αποτελεί ενδεχομένως την πλέον εμφανή μορφή ευρωπαϊκής συνεργασίας, με χιλιάδες πόλεις και χωριά να δηλώνουν με υπερηφάνεια, όταν εισέρχεται κάποιος στο έδαφός τους, με ποιες κοινότητες-εταίρους έχουν αδελφοποιηθεί.

Η αδελφοποίηση αποτελεί επίσης ένα εκπληκτικά ευέλικτο εργαλείο. Μπορεί να αναπτυχθεί μεταξύ μικρών χωριών, πόλεων, χωρών, μεγάλων πόλεων κ.λπ. Μπορεί να εστιάσει σε ένα εξαιρετικά ευρύ φάσμα θεμάτων, ενώ μπορούν να συμμετέχουν σε αυτή διάφοροι παράγοντες από δύο ή περισσότερες αδελφοποιημένες κοινότητες.

Μια επιτυχημένη συνεργασία αδελφοποίησης μπορεί να προσφέρει πολλά οφέλη στις κοινότητες και τους δήμους. Ενώνοντας τους ανθρώπους από διάφορα μέρη της Ευρώπης, αποτελεί μια ευκαιρία για από κοινού αντιμετώπιση των προβλημάτων, ανταλλαγή απόψεων και κατανόηση διαφορετικών αντιλήψεων που αφορούν οποιοδήποτε θέμα, για το οποίο υπάρχει αμοιβαίο ενδιαφέρον ή ανησυχία.

Αποτελεί μια μακροπρόθεσμη δέσμευση μεταξύ των εταίρων και όχι μια βραχυπρόθεσμη συνεργασία. Πρέπει να μπορεί πάντα να επιβιώνει των αλλαγών της πολιτικής ηγεσίας και των βραχυπρόθεσμων δυσκολιών των εταίρων, οι οποίοι οφείλουν να υποστηρίζουν ο ένας τον άλλο σε δύσκολους καιρούς. Και δεδομένου ότι αποτελεί μια μακροπρόθεσμη δέσμευση, είναι ζωτικό να επανεξετάζεται ανά τακτά διαστήματα η συνεργασία, προκειμένου να διασφαλίζεται ότι ανταποκρίνεται στις εκάστοτε ανάγκες και παραμένει αποτελεσματική και δυναμική.

Σε αυτό το πλαίσιο, το Δ.Σ. του Δήμου Διδυμοτείχου έλαβε την υπ. αρ. 142/2014 απόφαση, με την οποία εγκρίθηκε η έναρξη της διαδικασίας αδελφοποίησης με το Δήμο Αρταίων, με σκοπό την ανάδειξη των πολιτιστικών μνημείων και της ιστορίας των δύο περιοχών.

Συγκεκριμένα, τα στοιχεία που προέκυψαν από την ημερίδα που διοργάνωσε η Μητρόπολη Διδυμοτείχου «Βατάτζεια 2013» έδειξαν ξεκάθαρα ότι οι δύο περιοχές έχουν πάρα πολλά κοινά σημεία, όπως:

* Το ότι έχουν ένα προφανές βυζαντινό υπόβαθρο
* Το ότι η πολιούχος της Άρτας είναι η Αγία Θεοδώρα Πετραλείφα η οποία ήταν Νορμανδικής καταγωγής και η οικογένεια της πρωτοεγκαταστάθηκε στο Διδυμότειχο επί αυτοκράτορα Αλέξιου Κομνηνού
* Το ότι η Αγία Θεοδώρα Πετραλείφα ήταν σύγχρονη με τον Άγιο Ιωάννη Βατάτζη και υπήρχαν διακρατικές επαφές στα τότε κράτη της Ηπείρου και Νίκαιας και
* Το ότι στο πλαίσιο της συμμαχίας των δυο κρατών η εγγονή του Άγιου Ιωάννη Βατάτζη παντρεύτηκε το γιο της Αγίας Θεοδώρας Πετραλείφας.

Πιστεύουμε ότι, στο πλαίσιο της εξωστρέφειας του Δήμου Αρταίων, πρέπει να πάρουμε κι εμείς από την πλευρά μας την αντίστοιχη απόφαση, προκειμένου η αδελφοποίηση των δύο πόλεων να γίνει πραγματικότητα και να μπορέσουμε πλέον από κοινού να προβάλουμε την ιστορία και τον πολιτισμό μας.

Με την παρούσα εισήγηση προτείνουμε:

1) την αδελφοποίηση του Δήμου Αρταίων και του Δήμου Διδυμοτείχου, με σκοπό την από κοινού και με πιο ολοκληρωμένο τρόπο ανάδειξη των πολιτιστικών μνημείων και της ιστορίας τω δύο πόλεων.

2) τη μετάβαση εκπροσώπων του Δήμου Αρταίων στο Διδυμότειχο, για την υπογραφή Συμφώνου  
 Αδελφοποίησης, και συγκεκριμένα :

α) του Δημάρχου Αρταίων κου Τσιρογιάννη Χρήστου

β) του Αντιδημάρχου Πολιτιστικής & Τουριστικής Ανάπτυξης κ. Σιαφάκα Χριστόφορου

γ) του Εντεταλμένου Δημοτικού Συμβούλου σε θέματα Πολιτισμού κ. Λιόντου Νικολάου

δ) του Γενικού Γραμματέα του Δήμου Αρταίων κου Σερβετά Ηλία

Η μετάβαση θα γίνει οδικώς (Άρτα – Διδυμότειχο – Άρτα) με το υπηρεσιακό όχημα του  
 Δημάρχου ΚΗΙ-8015

Ημερομηνία αναχώρησης: 03/11/2018

Hμερομηνία έναρξης εργασιών: 03/11/2018

Hμερομηνία λήξης εργασιών: 04/11/2018

Ημερομηνία επανόδου: 04/11/2018

Ημέρες διανυκτέρευσης εκτός έδρας: 1

Hμέρες εκτός έδρας: 2

Στον προϋπολογισμό του Δήμου Αρταίων, ο οποίος ψηφίσθηκε με την αριθ. 621/2017 απόφαση του Δημοτικού Συμβουλίου (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση του Συντονιστή της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση στους Κ.Α. 00-6421 και Κ.Α. 10-6422.

3) την εξειδίκευση της εγγεγραμμένης στους Κ.Α. 00-6421 και Κ.Α. 10-6422 σχετικής πίστωσης,  
 του προϋπολογισμού του οικονομικού έτους 2018 του Δήμου Αρταίων, ως εξής:

α) ποσό 700,00 € για την μετάβαση των τριών (3) αιρετών εκπροσώπων του Δήμου Αρταίων  
 στο Διδυμότειχο, δαπάνη η οποία θα βαρύνει τον Κ.Α. 00-6421.01 «Οδοιπορικά έξοδα και  
 αποζημίωση μετακινούμενων αιρετών για μετακίνηση εκτός έδρας στο εσωτερικό»:  
 ημερήσια αποζημίωση, έξοδα διανυκτέρευσης, εισιτήρια κλπ.  
 β) ποσό 160,00 € για την μετάβαση του Γενικού Γραμματέα του Δήμου Αρταίων κου Σερβετά Ηλία στο Διδυμότειχο, δαπάνη η οποία θα βαρύνει τον Κ.Α. 10-6422.02 «Οδοιπορικά έξοδα και αποζημίωση υπαλλήλων για μετακίνηση εκτός έδρας στο εσωτερικό»: ημερήσια αποζημίωση, έξοδα διανυκτέρευσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Την αδελφοποίηση του Δήμου Αρταίων και του Δήμου Διδυμοτείχου, με σκοπό την από κοινού και με πιο ολοκληρωμένο τρόπο ανάδειξη των πολιτιστικών μνημείων και της ιστορίας τω δύο πόλεων.

Β. Τη μετάβαση εκπροσώπων του Δήμου Αρταίων στο Διδυμότειχο, για την υπογραφή Συμφώνου Αδελφοποίησης, και συγκεκριμένα :

* του Δημάρχου Αρταίων κου Τσιρογιάννη Χρήστου
* του Αντιδημάρχου Πολιτιστικής & Τουριστικής Ανάπτυξης κ. Σιαφάκα Χριστόφορου
* του Εντεταλμένου Δημοτικού Συμβούλου σε θέματα Πολιτισμού κ. Λιόντου Νικολάου
* του Γενικού Γραμματέα του Δήμου Αρταίων κου Σερβετά Ηλία

Η μετάβαση θα γίνει οδικώς (Άρτα – Διδυμότειχο – Άρτα) με το υπηρεσιακό όχημα του  
 Δημάρχου ΚΗΙ-8015

Ημερομηνία αναχώρησης: 03/11/2018

Hμερομηνία έναρξης εργασιών: 03/11/2018

Hμερομηνία λήξης εργασιών: 04/11/2018

Ημερομηνία επανόδου: 04/11/2018

Ημέρες διανυκτέρευσης εκτός έδρας: 1

Hμέρες εκτός έδρας: 2

Στον προϋπολογισμό του Δήμου Αρταίων, ο οποίος ψηφίσθηκε με την αριθ. 621/2017 απόφαση του Δημοτικού Συμβουλίου (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση του Συντονιστή της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση στους Κ.Α. 00-6421 και Κ.Α. 10-6422.

Γ.- Την εξειδίκευση της εγγεγραμμένης στους Κ.Α. 00-6421 και Κ.Α. 10-6422 σχετικής πίστωσης,  
 του προϋπολογισμού του οικονομικού έτους 2018 του Δήμου Αρταίων, ως εξής:

1) ποσό 700,00 € για την μετάβαση των τριών (3) αιρετών εκπροσώπων του Δήμου Αρταίων στο Διδυμότειχο, δαπάνη η οποία θα βαρύνει τον Κ.Α. 00-6421.01 «Οδοιπορικά έξοδα και αποζημίωση μετακινούμενων αιρετών για μετακίνηση εκτός έδρας στο εσωτερικό»:  
ημερήσια αποζημίωση, έξοδα διανυκτέρευσης, εισιτήρια κλπ

2) ποσό 160,00 € για την μετάβαση του Γενικού Γραμματέα του Δήμου Αρταίων κου Σερβετά Ηλία στο Διδυμότειχο, δαπάνη η οποία θα βαρύνει τον Κ.Α. 10-6422.02 «Οδοιπορικά έξοδα και αποζημίωση υπαλλήλων για μετακίνηση εκτός έδρας στο εσωτερικό»: ημερήσια αποζημίωση, έξοδα διανυκτέρευσης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 564/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*