

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 547/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω9ΚΟΩΨΑ-Δ9Ψ | **«Έγκριση Επικαιροποιημένου Εγχειριδίου Διαδικασιών Διοικητικής Ιακανότητας του Δήμου Αρταίων για Συνχρηματοδοτούμενα έργα της Προγραμματικής Περιόδου 2014 – 2020 λόγω αλλαγής ΟΕΥ»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **6ο τακτικό**θέμα της ημερήσιας διάταξης « **Έγκριση Επικαιροποιημένου Εγχειριδίου Διαδικασιών Διοικητικής Ιακανότητας του Δήμου Αρταίων για Συνχρηματοδοτούμενα έργα της Προγραμματικής Περιόδου 2014 – 2020 λόγω αλλαγής ΟΕΥ»**  έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Σε συνέχεια της αριθμ. 552/2016 Απόφασης Δημοτικού Συμβουλίου «Έγκριση Εγχειριδίου Διαδικασιών Διοικητικής Ικανότητας του Δήμου Αρταίων για Συγχρηματοδοτούμενα έργα της Προγραμματικής Περιόδου 2014-2020» και λόγω «Τροποποίησης του Οργανισμού Εσωτερικής Υπηρεσίας (Ο.Ε.Υ.) του Δήμου Αρταίων Νομού Άρτας» (ΦΕΚ 3464/Β’/4-10-2017), προέκυψε η ανάγκη επικαιροποίησης του Εγχειριδίου Διαδικασιών συστήματος Διαχειριστικής Επάρκειας Δήμου Αρταίων 2014-2020, σύμφωνα με τη νέα σύσταση του Οργανισμού Εσωτερικών Υπηρεσιών του Δήμου Αρταίων.

Εισηγούμαστε:

Α) την έγκρισή του Επικαιροποιημένου Εγχειριδίου Διαδικασιών Διοικητικής Ικανότητας του Δήμου Αρταίων από το Δημοτικό Συμβούλιο για την πιστοποίηση της Διοικητικής Ικανότητας όλων των υπηρεσιών του Δήμου Αρταίων από 4-10-2017, σύμφωνα με την «Τροποποίηση του Οργανισμού Εσωτερικής Υπηρεσίας (Ο.Ε.Υ.) του Δήμου Αρταίων Νομού Άρτας» (ΦΕΚ 3464/Β’/4-10-2017), για την διαχείριση όλων των συγχρηματοδοτούμενων έργων α) Τεχνικά έργα και μελέτες, β) Προμήθειες και υπηρεσίες, γ) Έργα με ίδια Μέσα

Β) την εφαρμογή του με αναδρομική ισχύ από 4/10/2017, από τις υπηρεσίες του Δήμου, προκειμένου ο Δήμος να συμμετάσχει στις υποβολές προτάσεων χρηματοδότησης από το ΕΣΠΑ για τα έργα που προγραμματίζει και για τα οποία υποβάλει προτάσεις στο ΕΣΠΑ 2014-2020

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση και γενομένης ψηφοφορίας κατά την οποία ο κ. Παπαιωάννου ψήφισε Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Την έγκριση του Επικαιροποιημένου Εγχειριδίου Διαδικασιών Διοικητικής Ικανότητας του Δήμου Αρταίων από το Δημοτικό Συμβούλιο για την πιστοποίηση της Διοικητικής Ικανότητας όλων των υπηρεσιών του Δήμου Αρταίων από 4-10-2017, σύμφωνα με την «Τροποποίηση του Οργανισμού Εσωτερικής Υπηρεσίας (Ο.Ε.Υ.) του Δήμου Αρταίων Νομού Άρτας» (ΦΕΚ 3464/Β’/4-10-2017), για την διαχείριση όλων των συγχρηματοδοτούμενων έργων α) Τεχνικά έργα και μελέτες, β) Προμήθειες και υπηρεσίες, γ) Έργα με ίδια Μέσα

Β.- Την εφαρμογή του με αναδρομική ισχύ από 4/10/2017, από τις υπηρεσίες του Δήμου, προκειμένου ο Δήμος να συμμετάσχει στις υποβολές προτάσεων χρηματοδότησης από το ΕΣΠΑ για τα έργα που προγραμματίζει και για τα οποία υποβάλει προτάσεις στο ΕΣΠΑ 2014-2020

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 547/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*