

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 542/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ρ29ΓΩΨΑ-2ΟΒ | **«****Μετατόπιση περιπτέρων Περιφερειακής οδού»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **1ο τακτικό  θέμα** της ημερήσιας διάταξης « **Μετατόπιση περιπτέρων Περιφερειακής οδού»**  έδωσε το λόγο στον αρμόδιο αντιδήμαρχο κ. Κοτσαρίνη ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το άρθρο 76, παρ Γ, του Ν. 4257/2014 (ΦΕΚ 93Α΄/14-04-2014) (δεν νοείται η έννοια «σχολάζοντος» περιπτέρου αλλά του «κενωθέντος». Κατά την πρώτη διαδικασία καθορισμού των νέων θέσεων συνυπολογίζονται και τα κενωθέντα περίπτερα. Εφόσον κενωθεί για οποιονδήποτε λόγο, περίπτερο μετά τη διαδικασία αυτή, για την παραχώρηση του δικαιώματος χρήσης ακολουθείται η εξής διαδικασία:

και την εγκύκλιο 38/2014 του Υπουργείου Εσωτερικών εφόσον κενωθεί ένα περίπτερο για οποιοδήποτε λόγο, για την παραχώρηση του δικαιώματος χρήσης ακολουθείται η εξής διαδικασία:

To Δημοτικό συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Επιτροπής Ποιότητας Ζωής, αποφασίζει αν θα διατηρηθεί το κενωθέν περίπτερο ή θα απομακρυνθεί.

Εντός της **Δημοτικής Κοινότητας Άρτας**, υπάρχει **ένα περίπτερο** όπου η άδεια εκμετάλλευσης είναι στο όνομα της κας. **Καραδήμα Σωτηρίας.**

Μετά από καταγγελίες περιοίκων, η υπηρεσία μας έκανε ερώτημα προς το Τμήμα Τροχαίας, το οποίο γνωμοδότησε για την επικινδυνότητα της υπάρχουσας θέσης του περιπτέρου.

Η Τεχνική Υπηρεσία του Δήμου, πρότεινε νέα θέση μετατόπισης, η οποία είναι **έμπροσθεν του καταστήματος «ALLEMI»,** σύμφωνα με το επισυναπτόμενο τοπογραφικό σκαρίφημα.

Η Τροχαία Άρτας δεν έχει αντίρρηση για τη νέα θέση μετατόπισης του περιπτέρου, με την προϋπόθεση ότι :

α) η πώληση των προϊόντων θα γίνεται από την αντίθετη πλευρά της Εθνικής Οδού, και

β) να διαμορφωθεί ο χώρος γύρω από το περίπτερο έτσι ώστε η κίνηση τυχόν οχημάτων να γίνεται σε ακτίνα τουλάχιστον (2) μέτρων μακριά από το περίπτερο

Η **Επιτροπή Ποιότητας Ζωής**  με την αριθμ. **32/2018** απόφαση, γνωμοδότησε υπέρ της μετατόπισης του περιπτέρου, στην προτεινόμενη θέση έμπροσθεν του καταστήματος **«ALLEMI»**

Τέλος, επαναφέρουμε στο Δημοτικό Συμβούλιο για λήψη των σχετικών αποφάσεων, τις με αριθμ.26/2017 και 28/2017 Αποφάσεις Επιτροπής Ποιότητας Ζωής (Ε.Π.Ζ.) οι οποίες αναφέρουν αντίστοιχα, την έγκριση της μετατόπισης περιπτέρου εγκατεστημένου κοντά στο πρατήριο της εταιρείας SHELL HELLAS, εκμετάλλευσης της Κας Καραδημα Αλεξάνδρας, καθώς και την έγκριση της μετατόπισης περιπτέρου εγκατεστημένου κοντά στο ΚΤΕΛ Αρτας εκμετάλλευση της κ.Δήμου Σπυριδούλας, (σύμφωνα με τα συνημμένα σκαριφήματα της ΤΥΔ).

Να τονισθεί ιδιαίτερα ότι για το περίπτερο που είναι εγκατεστημένο κοντά στο πρατήριο της SHELL HELLAS, σύμφωνα και με το υπ’αριθμ.πρωτ.22516/24-9-2018 έγγραφο της ΤΥΔ επίκειται άμεση εφαρμογή της τροποποίησης του σχεδίου πόλεως στο οικόπεδο της SHELL HELLAS, μέσω της εργολαβίας «Εργα οδοποιίας (ασφαλτοστρώσεις, τσιμεντοστρώσεις) και τεχνικών έργων (αυλάκια, τοιχία κ.α.)» και απαιτείται η άμεση απομάκρυνση του περιπτέρου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την μετατόπιση του περιπτέρου η άδεια εκμετάλλευσης είναι στο όνομα της κας. **Καραδήμα Σωτηρίας σε** νέα θέση, η οποία είναι **έμπροσθεν του καταστήματος «ALLEMI»** σύμφωνα με το σκαρίφημα της ΤΥΔ

Β.- Τη μετατόπιση του περιπτέρου η άδεια εκμετάλλευσης είναι στο όνομα της κας. Καραδημα Αλεξάνδρας σύμφωνα με το σκαρίφημα της ΤΥΔ

Γ.- Τη μετατόπιση του περιπτέρου η άδεια εκμετάλλευσης είναι στο όνομα της κας Δήμου Σπυριδούλας σύμφωνα με το σκαρίφημα της ΤΥΔ

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 542/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*