

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 584/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ρ61ΑΩΨΑ-4ΦΠ | **«Παραχώρηση αίθουσας στο πρώην δημοτικό σχολείο Κορωνησίας στον Πολιτιστικό Σύλλογο Κορωνησίας και ακύρωση της αριθμ.90/2017 Α.Δ.Σ.»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **43ο τακτικό  θέμα** της ημερήσιας διάταξης « **Παραχώρηση αίθουσας στο πρώην δημοτικό σχολείο Κορωνησίας στον Πολιτιστικό Σύλλογο Κορωνησίας και ακύρωση της αριθμ.90/2017 Α.Δ.Σ.»**  έδωσε το λόγο στον Γενικό Γραμματέα κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με τις διατάξεις της παραγράφου 1 του άρθρου 5 ταυ Ν.189411990 «Η κινητή και ακίνητη περιουσία των εφορειών όλων των δημόσιων σχολείων της πρωτοβάθμιας και δευτεροβάθμιας εκπαίδευσης, καθώς και τα σχολικά κτίρια με τα οικόπεδα τους, μεταβιβάζονται κατά κυριότητα στους οργανισμούς τοπικής αυτοδιοίκησης στην περιφέρεια ατην οποία βρίσκονται τα αντίστοιχα ακίνητα...».

Επίσης στο δεύτερο εδάφιο της παραγράφου 4 του άρθρου 5 του Ν.189411990 προβλέπεται άτι « Αν παύσει η λειτουργία σχολικών μονάδων, ο αντίστοιχος οργανισμός τοπικής αυτοδιοίκησης, με απόφαση του συμβουλίου του, καθορίζει τον τρόπο χρήσης των διδακτηρίων και εκμετάλλευσης της σχολικής περιουσίας, τα ενδεχόμενα έσοδα της οποίας διατίθενται για την επισκευή και συντήρηση του διδακτηρίου, την εκτέλεση των όρων διαθηκών και κληροδοσιών, τη χρηματοδότηση της λειτουργίας και των μικροεπισκευών και τη συντήρηση διδακτηρίων άλλων σχολικών μονάδων του Δήμου ή για την χρηματοδότηση πολιτιστικών εκδηλώσεων, Η χρήση των διδακτηρίων αυτών και η εκμετάλλευση της περιουσίας τους κατά τον πιο πάνω τρόπο δεν πρέπει να αποκλείει την τυχόν επαναλειτουργία τους...».

Επίσης σύμφωνα με τις διατάξεις του άρθρου 185 ταυ Ν.346312000 (ΦΕΚ 114Ι08-0ό-20061τ.Α), περί δωρεάν παραχώρησης κυριότητας και χρήσης δημοτικών και κοινοτικών ακινήτων, προβλέπεται ότι :

Με απόφαση. ταυ δημοτικού ή κοινοτικού συμβουλίου επιτρέπεται να παραχωρείται δωρεάν η χρήση δημοτικών ή κοινοτικών ακινήτων στο Δημόσιο ή σε νομικά πρόσωπα δημοσίου δικαίου, για την αντιμετώπιση έκτακτης και επείγουσας ανάγκης. Η παραχώρηση ανακαλείται με όμοια απόφαση, εφόσον οι λόγοι που την είχαν υπαγορεύσει έχουν εκλείψει.

Ομοίως με απόφαση του δημοτικού ή κοινοτικού συμβουλίου, επιτρέπεται να παραχωρείται δωρεάν η χρήση ακινήτων σε άλλα νομικά πρόσωπα, που ασκούν αποκλειστικά και μόνο δραστηριότητα, η οποία είναι κοινωφελής ή προάγει τα τοπικά συμφέροντα.

Λαμβάνοντας υπόψη τα ανωτέρω, καθώς και τη σύμφωνη γνώμη του Προέδρου της Τοπικής Κοινότητας Κορωνησίας, με την επισήμανση ότι θα παραμείνουν στην αίθουσα οι βιβλιοθήκες με τα βιβλία τους, το αρχείο της Κοινότητας Κορωνησίας, ο πίνακας διδασκαλίας και ότι άλλο αντικείμενο χρησιμοποιούνταν κατά τη διδασκαλία του πρώην Δημοτικού Σχολείου Κορωνησίας, σας ενημερώνουμε ότι είναι δυνατή η ικανοποίηση του αιτήματος του Πολιτιστικού Συλλόγου Κορωνησίας περί παραχώρησης αίθουσας στο κτίριο που στεγαζόταν το πρώην δημοτικό σχολείο Κορωνησίας.

Ταυτόχρονα, ακυρώνεται η αρ.90/2017 απόφαση ΔΣ του Δήμου Αρταίων περί έγκρισης παραχώρησης χώρου του Δημοτικού Σχολείου Κορωνησίας στον Σύλλογο των Απανταχού Κορωνησιωτών

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Την παραχώρησης αίθουσας στο κτίριο που στεγαζόταν το πρώην δημοτικό σχολείο Κορωνησίας με την επισήμανση ότι θα παραμείνουν στην αίθουσα οι βιβλιοθήκες με τα βιβλία τους, το αρχείο της Κοινότητας Κορωνησίας, ο πίνακας διδασκαλίας και ότι άλλο αντικείμενο χρησιμοποιούνταν κατά τη διδασκαλία του πρώην Δημοτικού Σχολείου Κορωνησίας, στον Πολιτιστικό Σύλλογο Κορωνησίας

Β. Ο σκοπός της παραχώρησης είναι η στέγαση του Πολιτιστικού  Συλλόγου  Κορωνησίας Άρτας του οποίου η δραστηριότητα  προάγει τον πολιτισμό.

Γ. Σε περίπτωση που ζητηθεί από το Δήμο Αρταίων για οποιονδήποτε άλλο λόγο, ο Σύλλογος υποχρεούται να αποδώσει την αίθουσα στο κτίριο που στεγαζόταν το πρώην δημοτικό σχολείο Κορωνησίας ελεύθερη και χωρίς άλλη διατύπωση στον Δήμο, αρκούσης της απλής έγγραφης ειδοποίησης.

Δ. Εξουσιοδοτεί τον κ. Δήμαρχο για τη σύναψη συμφωνητικού χρησιδανείου.

Ε.- ακυρώνει την αριθμ.90/2017 προηγούμενη απόφαση ΔΣ του Δήμου Αρταίων που αφορούσε την έγκριση παραχώρησης χώρου του Δημοτικού Σχολείου Κορωνησίας στον Σύλλογο των Απανταχού Κορωνησιωτών

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 584/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*