

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 552/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΙΧ0ΩΨΑ-ΝΨ8** | **«** **Λήψη απόφαση για διενέργεια δημοπρασίας για την εκμίσθωση αγροτικών ακινήτων στις κοινότητες Καλοβάτου και Χαλκιάδων»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **11ο τακτικό  θέμα** της ημερήσιας διάταξης « **Λήψη απόφαση για διενέργεια δημοπρασίας για την εκμίσθωση αγροτικών ακινήτων στις κοινότητες Καλοβάτου και Χαλκιάδων»** έδωσε το λόγο στον αρμόδιο αντιδήμαρχο κ Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Με το άρθρο 192 του Ν. 3463/2006 «Η μίσθωση ακινήτων των Δήμων και των Κοινοτήτων γίνεται με δημοπρασία. Αν η δημοπρασία δεν φέρει αποτέλεσμα η εκμίσθωση μπορεί να γίνει με απευθείας συμφωνία της οποίας τους όρους καθορίζει το Δημοτικό Συμβούλιο. Σύμφωνα με την παρ. 1ε του άρθρου 72 του Ν.3852/10, ο καθορισμός των όρων της δημοπρασίας είναι αρμοδιότητα της Οικονομικής επιτροπής. Αρμοδιότητα επίσης είναι η διεξαγωγή των διαγωνισμών.

Με τις αριθ. 3/2018 και 8/2018 τα Συμβούλια των Κοινοτήτων Καλοβάτου και Χαλκιάδων αντίστοιχα αποφάσισαν την εκμίσθωση των παρακάτω αγροτικών ακινήτων:

1. Δημοτική έκταση στη θέση Αγία Κυριακή κοινότητας Χαλκιάδων εκτ. 8,5 στρ
2. Σχολική έκταση στη θέση Μουσιάς κοινότητας Καλοβάτου εκτ. 8,0 στρ
3. Σχολική έκταση στη θέση Μουσιάς κοινότητας Καλοβάτου εκτ. 12,0 στρ
4. Σχολική έκταση στη θέση Παλιούρι κοινότητας Καλοβάτου εκτ. 17,0 στρ
5. Σχολική έκταση στη θέση Γανιάς κοινότητας Καλοβάτου εκτ. 5,0 στρ
6. Σχολική έκταση στη θέση Κακόβατος κοινότητας Καλοβάτου εκτ. 5,0 στρ

Προτείνουμε το δημοτικό συμβούλιο να εγκρίνει τη διενέργεια δημοπρασίας για την εκμίσθωση των ως άνω αγροτικών ακινήτων και να παραπέμψει τον καθορισμό των όρων καθώς και κάθε άλλη ενέργεια που θα απαιτηθεί στην Οικονομική Επιτροπή.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση και γενομένης ψηφοφορίας κατά την οποία η κα Κιτσαντά ο κ. Παπακίτσος και ο κ. Παπαιωάννου ψήφισαν κατά

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την τη διενέργεια δημοπρασίας για την εκμίσθωση των παρακάτω αγροτικών ακινήτων:

1. Δημοτική έκταση στη θέση Αγία Κυριακή κοινότητας Χαλκιάδων εκτ. 8,5 στρ
2. Σχολική έκταση στη θέση Μουσιάς κοινότητας Καλοβάτου εκτ. 8,0 στρ
3. Σχολική έκταση στη θέση Μουσιάς κοινότητας Καλοβάτου εκτ. 12,0 στρ
4. Σχολική έκταση στη θέση Παλιούρι κοινότητας Καλοβάτου εκτ. 17,0 στρ
5. Σχολική έκταση στη θέση Γανιάς κοινότητας Καλοβάτου εκτ. 5,0 στρ
6. Σχολική έκταση στη θέση Κακόβατος κοινότητας Καλοβάτου εκτ. 5,0 στρ

Β.- Παραπέμπει τον καθορισμό των όρων καθώς και κάθε άλλη ενέργεια που θα απαιτηθεί στην Οικονομική Επιτροπή.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 552/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*