

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 589/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6Ω0ΙΩΨΑ-ΠΡ6 | **«Παραχώρηση χρήσης γραφείου του πρώην Δημαρχείου Φιλοθέης στο Πολιτιστικό & Αθλητικό Σύλλογο Φιλοθέης»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **3ο έκτακτο  θέμα** της ημερήσιας διάταξης « **Παραχώρηση χρήσης γραφείου του πρώην Δημαρχείου Φιλοθέης στο Πολιτιστικό & Αθλητικό Σύλλογο Φιλοθέης»** έδωσε το λόγο στον Γενικό Γραμματέα κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με τις διατάξεις του άρθρου 185 του Ν.3463/2006 (ΦΕΚ 114/08-06-2006/τ.Α΄), περί δωρεάν παραχώρησης κυριότητας και χρήσης δημοτικών και κοινοτικών ακινήτων, προβλέπεται ότι:

1. Με απόφαση του δημοτικού ή κοινοτικού συμβουλίου επιτρέπεται να παραχωρείται δωρεάν η χρήση δημοτικών ή κοινοτικών ακινήτων στο Δημόσιο ή σε νομικά πρόσωπα δημοσίου δικαίου, για την αντιμετώπιση έκτακτης και επείγουσας ανάγκης. Η παραχώρηση ανακαλείται με όμοια απόφαση, εφόσον οι λόγοι που την είχαν υπαγορεύσει έχουν εκλείψει.

2. Ομοίως με απόφαση του δημοτικού ή κοινοτικού συμβουλίου, επιτρέπεται να παραχωρείται δωρεάν η χρήση ακινήτων σε άλλα νομικά πρόσωπα, που ασκούν αποκλειστικά και μόνο δραστηριότητα, η οποία είναι κοινωφελής ή προάγει τα τοπικά συμφέροντα.

Με αφορμή το με αρ. πρωτ. 22450/24-9-2018 αίτημα του Πολιτιστικού & Αθλητικού Συλλόγου Φιλοθέης Άρτας (Π.Α.Σ) Φιλοθέης περί παραχώρησης χρήσης του μη χρησιμοποιούμενου αριστερού γραφείου που βρίσκεται στο παλιό Δημαρχείο Φιλοθέης στην πλατεία έναντι της εκκλησίας Αγίου Κωνσταντίνου & Ελένης στο Πολιτιστικό & Αθλητικό Σύλλογο (Π.Α.Σ) Φιλοθέης για δέκα (10) έτη, το Συμβούλιο της Τοπικής Κοινότητας Χαλκιάδων με το αρ. 5/2018 πρακτικό του (αρ. απόφασης 12/2018), αποφάσισε υπέρ της παραχώρησης χρήσης του μη χρησιμοποιούμενου αριστερού γραφείου που βρίσκεται στο παλιό Δημαρχείο Φιλοθέης στον Πολιτιστικό & Αθλητικό Σύλλογο Φιλοθέης για δέκα (10) έτη, προκειμένου ο ανωτέρω σύλλογος να το χρησιμοποιήσει ως έδρα του και για την φύλαξη των παραδοσιακών στολών του, ορίζοντας μοναδική προϋπόθεση ότι ο σύλλογος θα επιβαρυνθεί με τα λειτουργικά έξοδα του γραφείου.

Λαμβάνοντας υπόψη τα ανωτέρω, καλείτε το Δημοτικό Συμβούλιο να αποφασίσει για την παραχώρηση ή μη του ανωτέρω γραφείου στο Πολιτιστικό & Αθλητικό Σύλλογο (Π.Α.Σ) Φιλοθέης για δέκα (10) έτη και με τους ανωτέρω όρους.

       Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

      Αφού έλαβε υπόψη τον Ν.3463/06, Ν.3852/10,   και την εισήγηση

**ΑΠΟΦΑΣΙΖΕΙ   ΟΜΟΦΩΝΑ**

Α.- Την παραχώρηση της χρήσης του μη χρησιμοποιούμενου αριστερού γραφείου που βρίσκεται στο παλιό Δημαρχείο Φιλοθέης στην πλατεία έναντι της εκκλησίας Αγίου Κωνσταντίνου & Ελένης στο Πολιτιστικό & Αθλητικό Σύλλογο (Π.Α.Σ) Φιλοθέης για δέκα (10) έτη .

Β.- Ο σκοπός της παραχώρησης είναι η στέγαση του Πολιτιστικού  Συλλόγου   του οποίου η δραστηριότητα  προάγει τον πολιτισμό και προκειμένου ο ανωτέρω σύλλογος να το χρησιμοποιήσει και για την φύλαξη των παραδοσιακών στολών του

Γ . Τα λειτουργικά έξοδα του γραφείου θα επιβαρύνουν αποκλειστικά τον Σύλλογο.

Δ. Εξουσιοδοτεί τον κ. Δήμαρχο για τη σύναψη συμφωνητικού χρησιδανείου.

Αναθέτει  κάθε παραπέρα ενέργεια  στον κ. Δήμαρχο.   
**Η απόφαση αυτή έλαβε αριθ. 589/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*