

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 554/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω7Β4ΩΨΑ-ΚΤΒ | **«** **Ορισμός υπεύθυνου για την έκδοση – υπογραφή – παραλαβή – εξόφληση των τραπεζικών επιταγών καθώς και για την κίνηση των λογαριασμών στην Τράπεζα της Ελλάδος (ΠΔΕ – Νέο ΕΣΠΑ)»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **13ο τακτικό  θέμα** της ημερήσιας διάταξης « **Ορισμός υπεύθυνου για την έκδοση – υπογραφή – παραλαβή – εξόφληση των τραπεζικών επιταγών καθώς και για την κίνηση των λογαριασμών στην Τράπεζα της Ελλάδος (ΠΔΕ – Νέο ΕΣΠΑ)»** έδωσε το λόγο στον αρμόδιο αντιδήμαρχο κ Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Με την ψήφιση του Ν.4555/2018 “Πρόγραμμα Κλεισθένης Ι”, αποφασίζονται ζητήματα που αφορούν την οικονομική διοίκηση και τους προϋπολογισμούς των Ο.Τ.Α.

Συγκεκριμένα με το άρθρο 204 παράγραφο 6. του ανωτέρου νόμου, η έκδοση ή συνυπογραφή ή παραλαβή ή εξόφληση επιταγών από τον δήμαρχο για λογαριασμό του δήμου και γενικά η ανάμιξή του σε διαχειριστικές ενέργειες της ταμειακής υπηρεσίας δεν επιτρέπονται. Έως τώρα την ευθύνη για την υπογραφή των τραπεζικών επιταγών είχε αποκλειστικά ο δήμαρχος. Με την ισχύ όμως του συγκεκριμένου άρθρου η ευθύνη αυτή περιέρχεται στην Ταμειακή Υπηρεσία του δήμου.

Λαμβάνοντας υπόψιν τον Οργανισμού Εσωτερικής Υπηρεσίας (Ο.Ε.Υ). του Δήμου, η Ταμειακή Υπηρεσία είναι αυτή που τηρεί τις διαδικασίες συναλλαγών με τις Τράπεζες για την τοποθέτηση των χρηματικών διαθεσίμων και την διενέργεια εισπράξεων και πληρωμών μέσω επιταγών.

Κατόπιν των ανωτέρω και προκειμένου να συνεχίσει η διαδικασία των συναλλαγών με την τράπεζα που συνεργάζεται ο δήμος, σύμφωνα με τον ψηφισθέντα νόμο και των υπ’ αριθμ 7839/7-3-2016 και 6826/1-3-2016 αποφάσεων Δημάρχου περί ορισμού ειδικού δημοτικού ταμία και Αναπληρώτριας Προϊσταμένης του Τμήματος Ειδικού Δημοτικού Ταμείου αντίστοιχα, παρακαλούμε όπως ορίσετε, υπεύθυνο για την έκδοση-υπογραφή-παραλαβή-εξόφληση των τραπεζικών επιταγών τον Ταμία του δήμου και τον συνυπογράφοντα αυτές καθώς και τον αναπληρωτή σε περίπτωση απουσίας του.

Επίσης πρέπει να ορίσετε υπεύθυνο για την κίνηση των λογαριασμών στην τράπεζα της Ελλάδος (ΠΔΕ-Νέο ΕΣΠΑ) και να οριστεί ότι ο Προϊστάμενος Οικονομικών υπηρεσιών του Δήμου θα υπογράφει όλα τα έγγραφα που αφορούν το Δήμο (πχ. δήλωση ορισμού υπευθύνου λογαριασμού)

Η απόφαση θα διαβιβαστεί προς την τράπεζα Πειραιώς που συνεργάζεται ο δήμος μας, στην τράπεζα της Ελλάδος και σε όποιο άλλο τραπεζικό ίδρυμα χρειαστεί για να προχωρήσουμε στις περαιτέρω ενέργειες που απαιτούνται, ώστε η Ταμειακή υπηρεσία να μπορεί να λειτουργήσει.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Ορίζει την Ταμία του δήμου κα Αθηνά Παλαιοδήμου ως υπεύθυνη για την έκδοση-υπογραφή-παραλαβή-εξόφληση των τραπεζικών επιταγών, και τον συνυπογράφοντα αυτές καθώς ως αναπληρωτή σε περίπτωση απουσίας της την υπάλληλο κα Γεωργία Μπέκιου και σε περίπτωση απουσίας της, την υπάλληλο του Δήμου και Ζωή Παλιούρα.

B.- Ορίζει την Ταμία του δήμου κα Αθηνά Παλαιοδήμου υπεύθυνh για την κίνηση των λογαριασμών στην τράπεζα της Ελλάδος (ΠΔΕ-Νέο ΕΣΠΑ) και ορίζει ότι ο εκάστοτε Προϊστάμενος Οικονομικών υπηρεσιών του Δήμου θα υπογράφει όλα τα έγγραφα που αφορούν το Δήμο (πχ. δήλωση ορισμού υπευθύνου λογαριασμού)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 554/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*