

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 585/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 7Α56ΩΨΑ-Γ75 | **«Έγκριση σύναψης Προγραμματικής Σύμβασης μεταξύ Δήμου Αρταίων και του Δήμου Ζηρού για τη σύνταξη μελέτης και εκτέλεσης του έργου: «Ασφαλτοστρώσεις αγροτικών Οδών Τ.Κ Νέας Κερασούντας Δήμου Ζηρού και Τ.Κ Αγίου Σπυρίδωνα Δήμου Αρταίων»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **44ο τακτικό  θέμα** της ημερήσιας διάταξης « **Έγκριση σύναψης Προγραμματικής Σύμβασης μεταξύ Δήμου Αρταίων και του Δήμου Ζηρού για τη σύνταξη μελέτης και εκτέλεσης του έργου: «Ασφαλτοστρώσεις αγροτικών Οδών Τ.Κ Νέας Κερασούντας Δήμου Ζηρού και Τ.Κ Αγίου Σπυρίδωνα Δήμου Αρταίων»** έδωσε το λόγο στον Γενικό Γραμματέα κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Σας ενημερώνουμε ότι την υπ’ αρ. πρωτ 141701/4579/10-10-2018 απόφαση του Περιφερειάρχη Ηπείρου, εντάχθηκε το έργο: **«Ασφαλτοστρώσεις αγροτικών Οδών Τ.Κ Νέας Κερασούντας Δήμου Ζηρού και Τ.Κ Αγίου Σπυρίδωνα Δήμου Αρταίων»**, με προϋπολογισμό **150.000,00 €,** στη ΣΑΕΠ 530 Ηπείρου σε βάρος των πιστώσεων του Κ.Α 2014ΕΠ53000003**.**

Για την υλοποίηση του εν λόγω έργου, απαιτείται η σύναψη Προγραμματικής Σύμβασης, σύμφωνα τις διατάξεις του άρθρου 100 του Ν. 3852/2010 όπως τροποποιήθηκε και ισχύει, μεταξύ του Δήμου μας, που είναι ο Κύριος του έργου, και του Δήμου Ζηρού που είναι ο Φορέας Υλοποίησης.

Αντικείμενο της Προγραμματικής Σύμβασης αποτελεί η ασφαλτόστρωση στο τμήμα της αγροτικής οδού το οποίο βρίσκεται στα διοικητικά όρια του Δήμου Αρταίων και ανήκει στην δικαιοδοσία του μήκους περίπου 1350 μέτρων. Οι παρεμβάσεις που προβλέπονται θα καθοριστούν στην τεχνική μελέτη που θα συντάξει η Τεχνική Υπηρεσία του Δήμου Ζηρού και θα περιλαμβάνουν την ασφαλτόστρωση υφιστάμενης οδού με την κατασκευή χωματουργικών, επιχωμάτων και οδοστρωσίας.

Παρακαλείται το Δημοτικό Συμβούλιο για τη λήψη απόφασης για την έγκριση σύναψης προγραμματικής σύμβασης και για τον ορισμό δύο (2) εκπροσώπων του Δήμου -καθώς και τους αναπληρωτές τους, στην Κοινή Επιτροπή Παρακολούθησης αυτής. Το ένα εκ των μελών θα οριστεί ως Γραμματέας της Επιτροπής.

Επισυνάπτεται σχέδιο της προγραμματικής σύμβασης μεταξύ του Δήμου Αρταίων και του Δήμου Ζηρού, η οποία αποτελεί αναπόσπαστο μέρος της παρούσας εισήγησης.

       Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

      Αφού έλαβε υπόψη τον Ν.3463/06, Ν.3852/10,   και την εισήγηση

**ΑΠΟΦΑΣΙΖΕΙ   ΟΜΟΦΩΝΑ**

Α.- Την Έγκριση σύναψης Προγραμματικής Σύμβασης μεταξύ Δήμου Αρταίων και του Δήμου Ζηρού για τη σύνταξη μελέτης και εκτέλεσης του έργου: «Ασφαλτοστρώσεις αγροτικών Οδών Τ.Κ Νέας Κερασούντας Δήμου Ζηρού και Τ.Κ Αγίου Σπυρίδωνα Δήμου Αρταίων.

Το σχέδιο της προγραμματικής σύμβασης το οποίο αποτελεί αναπόσπαστο μέρος της παρούσας εισήγησης έχει ως εξής:

**ΣΧΕΔΙΟ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

**Για τη συνταξη μελέτης και εκτέλεσης του έργου «Ασφαλτοστρώσεις αγροτικών Οδών Τ.Κ Νέας Κερασούντας Δήμου Ζηρού και Τ.Κ Αγίου Σπυρίδωνα Δήμου Αρταίων»**

Στην Άρτα σήμερα την ………………… του έτους 2018, ημέρα της εβδομάδος……………………., οι παρακάτω φορείς καλούμενοι στο εξής «συμβαλλόμενοι»:

1. Ο Δήμος Ζηρού , νόμιμα εκπροσωπούμενος από τον Δήμαρχο κ. Καλαντζή Νικόλαο
2. Ο Δήμος Αρταίων, νόμιμα εκπροσωπούμενος από τον Δήμαρχο κ. Χρήστο Τσιρογιάννη

Έχοντας υπόψη:

1. Τις διατάξεις του άρθρου 100 του Ν.3852/2010 (ΦΕΚ 87Α'/2010), όπως έχει τροποποιηθεί και ισχύει,

2. Τις διατάξεις του άρθρου 286 του Ν.3852/2010 (ΦΕΚ 87Α'/2010),

3. Την υπ' αριθμ …./2018 απόφαση του Δημοτικού Συμβουλίου του Δήμου Ζηρού, με την οποία εγκρίνεται η σύναψη της παρούσης προγραμματικής σύμβασης

4. Την υπ' αριθμ …./2018 απόφαση του Δημοτικού Συμβουλίου του Δήμου Αρταίων, με την οποία εγκρίνεται η σύναψη της παρούσης προγραμματικής σύμβασης

5.Tην Αριθ. Πρωτ.: 141701/4579 Έγκριση διάθεσης πίστωσης & ορισµός αποφαινόμενων οργάνων του Περιφερειάρχη Ηπείρου

συμφωνούν, συνομολογούν και συναποδέχονται τα εξής:

**ΠΡΟΟΙΜΙΟ**

Με την παρούσα Σύμβαση καθορίζεται το βασικό πλαίσιο συμφωνίας των συμβαλλόμενων μερών και προσδιορίζονται τα μέσα, οι τρόποι και οι διαδικασίες υλοποίησης αυτής της συμφωνίας, που έχει σκοπό την άρτια και έγκαιρη εκτέλεση του φυσικού αντικειμένου της Σύμβασης , με την ενεργητική και συντονισμένη παρέμβαση των συμβαλλομένων.

**ΑΡΘΡΟ 1ο : ΝΟΜΙΚΗ ΒΑΣΗ ΚΑΙ ΠΕΡΙΕΧΟΜΕΝΑ ΤΗΣ ΣΥΜΒΑΣΗΣ**

Η παρούσα σύμβαση είναι προγραμματική και στηρίζεται στις διατάξεις του άρθρου 100 του Ν.3852/2010 (ΦΕΚ 87 Α'/2010) όπως τροποποιήθηκε και ισχύει. Στη σύμβαση αυτή περιέχονται: 1: Το αντικείμενο της σύμβασης 2: Τα δικαιώματα και οι υποχρεώσεις των συμβαλλομένων 3: Οι πόροι, τα ποσά χρηματοδότησης και ο τρόπος πληρωμής 4: Η διάρκεια της σύμβασης 5: Η κοινή επιτροπή 6: Ρήτρες 7: Η τροποποίηση της σύμβασης – Τελικές Διατάξεις 8: Επίλυση διαφορών 9: Ακροτελεύτιο

**ΑΡΘΡΟ 2ο ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Ο Δήμος Ζηρού σε συνεργασία με το Δήμο Αρταίων στο πλαίσιο εξορθολογικού σχεδιασμού και με στόχο τη βελτίωση του αγροτικού οδικού δικτύου για την εξυπηρέτηση των αγροτών και των κατοίκων αγροτικών περιοχών των Τοπικών Κοινοτήτων Νέας Κερασούντας Δήμου Ζηρού και Τ.Κ Αγίου Σπυρίδωνα Δήμου Αρταίων αλλά και της ευρύτερης περιοχής προγραμματίζουν την μελέτη και υλοποίηση του έργου : **«Ασφαλτοστρώσεις αγροτικών Οδών Τ.Κ Νέας Κερασούντας Δήμου Ζηρού και Τ.Κ Αγίου Σπυρίδωνα Δήμου Αρταίων»** , το οποίο θα αναφέρεται χάριν συντομίας «το Έργο».

Αντικειμενο της παρουσας Προγραμματικής Συμβασης αποτελεί η ασφαλτοστρωση στο τμημα της αγροτικής οδού το οποίο βρίσκεται στα διοικητικά όρια του Δήμου Αρταίων και ανήκει στην δικαιοδοσία του μήκους περίπου 1350 μέτρων το οποίο απεικονίζεται στο συνημμένο αποσπασμα.

Οι παρεμβάσεις που προβλέπονται στο παραπάνω έργο θα καθοριστούν στην τεχνική μελέτη που θα συντάξει η Τεχνική Υπηρεσία του Δήμου Ζηρού και θα περιλαμβάνουν την ασφαλτόστρωση υφιστάμενης οδού σε μήκος περίπου 1350 μέτρων και πλάτος 5 μέτρων περίπου με την κατασκευή χωματουργικών, επιχωμάτων και οδοστρωσίας .

**ΑΡΘΡΟ 3ο ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ**

Για την υλοποίηση του Έργου, τα συμβαλλόμενα μέρη, δηλαδή ο Δήμος Ζηρού και ο Δήμος Αρταίων αναλαμβάνουν, ο καθένας στο μέρος που ορίζεται παρακάτω, τις ακόλουθες υποχρεώσεις:

**Ο Δήμος Ζηρού ορίζεται ως:**

**1. Φορέας υλοποίησης του έργου,** ο οποίος έχει την ευθύνη υλοποίησης του έργου. Το έργο θα εκτελεστεί σύμφωνα με τις διατάξεις του Ν. 4412/2016 (ΦΕΚ 147/Α/08.08.16)

**2. Προϊσταμένη Αρχή είναι η Οικονομική Επιτροπή του Δήμου Ζηρού** και είναι υπεύθυνη για την κατάρτιση των όρων, τη σύνταξη των διακηρύξεων και τη διεξαγωγή και κατακύρωση του διαγωνισμού και την αξιολόγηση των προσφορών σύμφωνα με τις ισχύουσες διατάξεις.

**3. Διευθύνουσα / Επιβλέπουσα Υπηρεσία για την κατασκευή του έργου είναι η Δ/νση Τεχνικών Υπηρεσιών του Δήμου Ζηρού** στελεχωμένη με το απαιτούμενο επιστημονικό και λοιπό προσωπικό.

Στα πλαίσια αυτά, ο Δήμος Ζηρού αναλαμβάνει ειδικότερα:

* Να εκπονήσει τις απαιτούμενες μελέτες.
* Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.
* Να κοινοποιεί στον Κύριο του Έργου τις αναφορές προόδου για την εξέλιξη του φυσικού και οικονομικού αντικειμένου του Έργου
* Να καταρτίζει τα τεύχη διακήρυξης των διαγωνισμών.
* Να διενεργεί τους διαγωνισμούς, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του.
* Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.
* Να εγγράψει την πίστωση στον προϋπολογισμό του και να πραγματοποιεί τις πληρωμές του εργου
* Τη δέσμευση να μεριμνήσει για την έκδοση όσων αδειών και εγκρίσεων απαιτούνται από Υπηρεσίες και Οργανισμούς για την υλοποίηση του έργου

**Ο Δήμος Αρταίων ορίζεται** ως:

**1. Κύριος του Έργου** και αναλαμβάνει:

* Να δώσει σύμφωνη γνώμη, μέσω της Τεχνικής Υπηρεσίας του, στη μελέτη υλοποίησης του έργου
* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να θέσει στη διάθεση του Φορέα Υλοποίησης τυχόν διαθέσιμο προσωπικό του, το οποίο δύναται να υποστηρίξει την επίβλεψη του Έργου.
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα.
* Την αποκλειστική συντήρηση με ιδία δαπάνη του ως άνω έργου μετά την οριστική παραλαβή του από τον ανάδοχο. Από την οριστική παραλαβή του έργου, αυτό θα περιέλθει αυτοδικαίως στον Δήμο Αρταίων.

Επίσης, ο Δήμος Ζηρού και ο Δήμος Αρταιων αναλαμβάνουν την υποχρέωση να παρέχουν στην Κοινή Επιτροπή του άρθρου 6 της παρούσας κάθε αναγκαία διευκόλυνση που προβλέπεται στην παρούσα σύμβαση για την επιτέλεση του έργου της και λαμβάνουν κάθε αναγκαίο μέτρο που απορρέει από την παρούσα για την απρόσκοπτη ολοκλήρωση του αντικειμένου της παρούσας σύμβασης.

**ΑΡΘΡΟ 4ο ΠΡΟΥΠΟΛΟΓΙΣΜΟΣ -ΠΗΓΗ ΧΡΗΜΑΤΟΔΟΤΗΣΗΣ**

Ο συνολικός προϋπολογισμός για την εκτέλεση του Έργου της παρούσας προγραμματικής σύμβασης ανέρχεται έως του ποσού του 150.000,00 Ευρώ συμπεριλαμβανομένου του Φ.Π.Α., εργολαβικού οφέλους, αναθεωρήσεων και απροβλέπτων.

Η τεχνική υπηρεσία του Δήμου Ζηρού θα συντάξει την μελέτη του έργου.

Η πηγή χρηματοδότησης του συγκεκριμένου έργου είναι : ΣΑΕΠ 530 Ηπείρου µε Κ.Α 2014ΕΠ53000003 «Συντήρηση – αποχιονισµός – αποκατάσταση εθνικού, επαρχιακού και λοιπού οδικού δικτύου Περιφέρειας Ηπείρου 2014-2016 (π.κ 2013ΕΠ03000011)» (Υποέργο: Επιχορήγηση Δήµου Ζηρού για το έργο ¨Ασφαλτόστρωση αγροτικών οδών Τ.Κ Νέας Κερασούντας Δήµου Ζηρού και Αγίου Σπυρίδωνα Δήµου Αρταίων¨)

Το ποσό αυτό μπορεί να αναπροσαρμοσθεί σύμφωνα με υποδείξεις της Κοινής Επιτροπής Παρακολούθησης .

Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγκριση από τον Κύριο του Έργου.

**ΑΡΘΡΟ 5ο ΔΙΑΡΚΕΙΑ ΣΥΜΒΑΣΗΣ**

Η παρούσα Προγραμματική Σύμβαση αρχίζει από την υπογραφή της και λήγει με την οριστική παραλαβή του εργου από το Δήμο Ζηρού και την παραδοσή του στον Κυριο του Εργου και πάντως το αργότερο μέχρι δωδεκα (12) μήνες από την υπογραφή της. Δύναται να δοθεί παράτασή της ύστερα από συμφωνία και των δύο συμβαλλόμενων μερών. Το χρονοδιάγραμμα εκτέλεσης της παρούσας Προγραμματικής Σύμβασης αναλύεται στο Παράρτημα Ι και αποτελεί αναπόσπαστο τμήμα της παρούσας.

**ΑΡΘΡΟ 6ο ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ**

Τα συμβαλλόμενη μέρη, εκτιμώντας τη σοβαρότητα του αντικειμένου της σύμβασης, συμφωνούν στη συγκρότηση της επιτροπής παρακολούθησης για την εποπτεία της εφαρμογής της παρούσας Προγραμματικής Σύμβασης στα πλαίσια της εφαρμογής της παρ. 2α του Άρθρου 100 του Ν.3852/2010 (ΦΕΚ 87 Α’ /2010).

Η Επιτροπή είναι τριμελής και αποτελείται από α) δύο (2) εκπροσώπους του Δήμου Ζηρού και β) έναν (1) εκπρόσωπο του Δήμου Αρταιων.

Η θητεία των μελών της Κοινής Επιτροπής θα διαρκέσει όσο χρόνο και η παρούσα Προγραμματική Σύμβαση και η πρωτοβουλία για την συγκρότηση και την σύγκληση της επιτροπής θα γίνεται με πρόσκληση του Προέδρου της.

Έργο της Κοινή Επιτροπή Παρακολούθησης της Σύμβασης είναι ο συντονισμός και η παρακολούθηση όλων των εργασιών που απαιτούνται για την μελέτη και εκτέλεση του προβλεπόμενου έργου, η εποπτεία για τήρηση όλων των όρων της προγραμματικής σύμβασης, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλόμενων μερών κάθε αναγκαίου μέτρου και ενέργειας για την υλοποίηση της παρούσας και η υποβολή προτάσεων προς τους συμβαλλόμενους για τυχόν τροποποίηση των όρων της Προγραμματικής Σύμβασης.

Η κοινή επιτροπή συγκαλείται από τον Πρόεδρό της και τα μέλη της δεν αμείβονται για το παραπάνω έργο τους.

Ο καθένας από τους συμβαλλόμενους διατηρεί το δικαίωμα να αντικαταστήσει οποτεδήποτε τον εκπρόσωπό του στην επιτροπή με σχετική απόφασή του.

**ΑΡΘΡΟ 7ο ΡΗΤΡΕΣ**

Η παράβαση οποιουδήποτε από τους όρους αυτής της σύμβασης, που θεωρούνται όλοι ουσιώδεις από οποιοδήποτε από τα συμβαλλόμενα μέρη, παρέχει στο άλλο το δικαίωμα να αξιώσει αποκατάσταση των αντισυμβατικών ενεργειών σε εύλογο χρόνο. Σε περίπτωση αδυναμίας ή αμέλειας προς αποκατάσταση από της πλευράς του ενός μέρους, έχει ο αντισυμβαλλόμενος το δικαίωμα να καταγγείλει τη σύμβαση σύμφωνα με την κείμενη νομοθεσία, αξιώνοντας κάθε θετική ή αποθετική ζημία.

**ΑΡΘΡΟ 8ο ΤΕΛΙΚΕΣ ΔΙΑΤΑΞΕΙΣ**

1. Η μη άσκηση δικαιωμάτων, η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντιθέτων προς την Προγραμματική Σύμβαση ή καθυστέρηση στη λήψη μέτρων που προβλέπει η σύμβαση αυτή, από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από τις υποχρεώσεις τους ή αναγνώριση δικαιωμάτων στα συμβαλλόμενα μέρη που δεν αναγνωρίζονται ρητά από την Προγραμματική Σύμβαση.
2. Η εκτέλεση της σύμβασης αυτής δεν απαιτεί ούτε συνεπάγεται την πρόσληψη προσωπικού.

**ΑΡΘΡΟ 9ο ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και την ερμηνεία των όρων της παρούσας σύμβασης και που δεν θα επιλύεται από την Κοινή επιτροπή παρακολούθησης της παρούσας σύμβασης δύναται να επιλύεται από τα αρμόδια Δικαστήρια Άρτας αφού όμως εξαντληθούν όλες οι δυνατότητες εξωδικαστικής επίλυσης της διαφοράς από τους συμβαλλόμενους.

**ΑΡΘΡ0 10ο ΑΚΡΟΤΕΛΕΥΤΙΟ**

Η παρούσα Σύμβαση αφού αναγνώσθηκε και βεβαιώθηκε για το περιεχόμενό της, υπογράφεται ως ακολούθως σε τέσσερα (4) αντίτυπα από τα οποία έκαστος εκ των συμβαλλομένων θα λάβει δύο (2).

**ΟΙ ΣΥΜΒΑΛΛΟΜΕΝΟΙ**

**Ο ΔΗΜΑΡΧΟΣ ΖΗΡΟΥ Ο ΔΗΜΑΡΧΟΣ ΑΡΤΑΙΩΝ**

**ΚΑΛΑΝΤΖΗΣ ΝΙΚΟΛΑΟΣ ΤΣΙΡΟΓΙΑΝΝΗΣ ΧΡΗΣΤΟΣ**

##### Β.- Ορίζει εκπροσώπους του Δήμου στην Κοινή Επιτροπή Παρακολούθησης, τον Γενικό Γραμματέα του Δήμου κ. Σερβετά Ηλία με αναπληρωτή του, τον κ. Γεώργιο Μακρή Δ/ντή της Διεύθυνσης Προγραμματισμού, Πληροφορικής & Περιβαλλοντικών Πολιτικών και την κα Σοφία Γρύλια Διευθύντρια της Δ/νσης Τεχνικών Υπηρεσιών  με αναπληρωτή της τον κ. Σακκά Άγγελο ΤΜΗΜΑ ΣΥΓΚΟΙΝΩΝΙΑΚΩΝ - ΚΤΙΡΙΑΚΩΝ - ΥΔΡΑΥΛΙΚΩΝ - ΕΓΓΕΙΟΒΕΛΤΙΩΤΙΚΩΝ ΕΡΓΩΝ ΚΑΙ ΜΕΛΕΤΩΝ του Δήμου. Γραμματέας της Επιτροπής ορίζεται ο Γενικός Γραμματέας κ. Ηλίας Σερβετάς .

Αναθέτει  κάθε παραπέρα ενέργεια  στον κ. Δήμαρχο.   
**Η απόφαση αυτή έλαβε αριθ. 585/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*