

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 582/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΡΝΟΒΩΨΑ-8ΕΚ | **«****Πρόσληψη προσωπικού δύο (2) εργαζομένων ειδικότητας ΔΕ Ηλεκτρολόγων, με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **41ο τακτικό  θέμα** της ημερήσιας διάταξης « **Πρόσληψη προσωπικού δύο (2) εργαζομένων ειδικότητας ΔΕ Ηλεκτρολόγων, με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας»** έδωσε το λόγο στον Γενικό Γραμματέα κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη :

Α) Την αριθμ. πρωτ. 22301/21-9-2018 εισήγηση της Τεχνικής Υπηρεσίας, ως και το αριθμ. 24787/ 17-10-2018 συμπληρωματικό έγγραφο σύμφωνα με τα οποία κρίνεται αναγκαία η ενίσχυση του συνεργείου Ηλεκτροφωτισμού του Δήμου με προσωπικό ειδικότητας ΔΕ Ηλεκτρολόγων για την κάλυψη επειγουσών και εποχικών αναγκών

Στο συνεργείο ηλεκτροφωτισμού του Δήμου Αρταίων τη δεδομένη στιγμή απασχολούνται οι παρακάτω υπάλληλοι:

\*Μαρέτης Απόστολος, τεχνίτης ηλεκτρολόγος, μόνιμος υπάλληλος, πλήρης απασχόληση

\*Τσώλης Χαράλαμπος, εγκαταστάτης ηλεκτρολόγος ο οποίος μετακινήθηκε στο Δήμο Αρταίων από τη ΔΕΥΑΑ με την αρ. 18563/26-5-2017 απόφαση Δημάρχου.

\*Μάλλιος Λάμπρος, Χειριστής Μηχανημάτων έργου ο οποίος τοποθετήθηκε στο Τμήμα Η/Μ Έργων, Ηλεκτροφωτισμού και Εξοικονόμησης Ενέργειας με την αρ. 11189/16-5-2018 απόφαση Δημάρχου.

Ο μόνιμος υπάλληλος του Δήμου Μαρέτης Απόστολος απασχολείται στο εναέριο δίκτυο ενώ ο Τσώλης Χαράλαμπος λόγω προβλημάτων υγείας που επικαλείται αδυνατεί να ανέβει στο καλαθοφόρο και να εκτελέσει και άλλες επίπονες εργασίες και ο ρόλος του περιορίζεται μόνο σε βοηθητικά καθήκοντα.

Το συνεργείο ηλεκτροφωτισμού του Δήμου:

- καλύπτει τις ανάγκες αποκατάστασης βλαβών της Δημοτικής Ενότητας Άρτας(πόλη της Άρτας, Κωστακιοί, Κεραμάτες, Γλυκόριζο, Αγ.Ανάργυροι και Λιμίνη) .

- έχει ως κύριο αντικείμενο πέρα από τις συνήθεις εργασίες συντήρησης (αλλαγή λαμπτήρων, επισκευή λυχνιολαβών, επισκευή και αλλαγή φωτιστικών, αποκατάσταση βραχυκυκλωμάτων και άλλων βλαβών, παροχές, επεκτάσεις κλπ.).

Επιπλέον, υπάρχουν εποχικές ανάγκες κυρίως στο τρίμηνο Νοέμβριος-Ιανουάριος που έγκεινται στο ότι το συνεργείο θα πρέπει να εγκαταστήσει τον απαραίτητο εξοπλισμό για τον εορταστικό φωτισμό των Χριστουγέννων, να τον ελέγχει για τη σωστή λειτουργία του και να τον αποξηλώσει μετά το πέρας των εορτών.

Πέραν των ανωτέρω αναγκών, προέκυψαν έκτακτες ανάγκες λόγω των ισχυρών ανέμων που έπληξαν την περιοχή τις προηγούμενες εβδομάδες και προξένησαν πολλές βλάβες στα δίκτυα ηλεκτροφωτισμού.

Οι δύο ηλεκτρολόγοι δεν επαρκούν για να καλυφθούν όλες οι καθημερινές αλλά και οι έκτακτες εποχικές ανάγκες.

**B)** Έχει εγγραφεί σχετική πίστωση με αναμόρφωση στον προϋπολογισμό, που εγκρίνεται στο σημερινό συμβούλιο.

Εισηγούμαστε την άμεση πρόσληψη με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, δύο (2) υπαλλήλου, ειδικότητας ΔΕ Ηλεκτρολόγων, για την κάλυψη επειγουσών και εποχικών αναγκών του συνεργείου ηλεκτροφωτισμού τον Δήμου Αρταίων.

       Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

      Αφού έλαβε υπόψη τον Ν.3463/06, Ν.3852/10,   και την εισήγηση

**ΑΠΟΦΑΣΙΖΕΙ   ΟΜΟΦΩΝΑ**

Α.- Την πρόσληψη με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, δύο (2) υπαλλήλων, ειδικότητας ΔΕ Ηλεκτρολόγων, για την κάλυψη επειγουσών και εποχικών αναγκών του συνεργείου ηλεκτροφωτισμού τον Δήμου Αρταίων.

Αναθέτει  κάθε παραπέρα ενέργεια  στον κ. Δήμαρχο.   
**Η απόφαση αυτή έλαβε αριθ. 582/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*