

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 29/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 558/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΟΛΗΩΨΑ-ΚΔ3** | **«** **Εξειδίκευση του Κ.Α. 00-6443 Δαπάνες δεξιώσεων και Εθνικών και Τοπικών Εορτών – Κάλυψη δαπάνης για την εκδήλωση στην Καλαμιά στις 26 Οκτωβρίου 2018»** |

Στην Άρτα σήμερα την εικοστή δευτέρα (22α) του μηνός Οκτωβρίου του έτους 2018, ημέρα Δευτέρα και ώρα 18,30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 25099/18-10-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Κοσμάς Ηλίας 8. Κιτσαντά Ευαγγελίτσα 9. Παπακίτσος Στέφανος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Παπαλέξης Ιωάννης | 1. Βασιλάκη-Μητρογιώργου 2. Βικτωρία Βλάρας Γρηγόριος 3. Κατσαντούλα Αναστασία 4. Ξυλογιάννης Άγγελος 5. Πετανίτης Δημητριος 6. Παπάζογλου Χαράλαμπος |

Στη συνεδρίαση δεν παραβρέθηκαν Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Πριν την έναρξη της συνεδρίασης ο Πρόεδρος ανέγνωσε προς τα μέλη του Δημοτικού Συμβουλίου Επιστολή ανεξαρτητοποίησης του Δημοτικού Συμβούλου Γεωργίου Μπαλάγκα από το συνδυασμό «Αρτινών Συνεργασία», καθώς και σχετική επιστολή του Δημάρχου Αρταίων κ. Χρήστου Τσιρογιάννη.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων, δύο από τα οποία να συζητηθούν στην αρχή της συνεδρίασης και τα υπόλοιπα στο τέλος αυτής.

Ο κ. Κοσμάς αποχώρησε πριν την έναρξη της συνεδρίασης αφού πρώτα έθεσε κάποια ερωτήματα τα οποία απαντήθηκαν από τον κ. Δήμαρχο και τους αρμόδιους αντιδημάρχους.

Ο κ. Μπαλάγκας αποχώρησε πριν τη συζήτηση του 1ου τακτικού θέματος, Η κα Κιτσαντά ο κ. Παπακίτσος και ο κ. Παπαιωάννου αποχώρησαν μετά την συζήτηση του 16ου τακτικού θέματος.

Ομόφωνα το Συμβούλιο άλλαξε τη σειρά συζήτησης των θεμάτων της ημερήσιας διάταξης. Το 29 τακτικό θέμα συζητήθηκε ως 1ο τακτικό. Το 45ο τακτικό θέμα συζητήθηκε ως 2ο τακτικό.

Ο Πρόεδρος κήρυξε την έναρξη της συνεδρίασης και εισηγούμενος το **17ο τακτικό  θέμα** της ημερήσιας διάταξης « **Εξειδίκευση του Κ.Α. 00-6443 Δαπάνες δεξιώσεων και Εθνικών και Τοπικών Εορτών – Κάλυψη δαπάνης για την εκδήλωση στην Καλαμιά στις 26 Οκτωβρίου 2018»** έδωσε το λόγο στον αρμόδιο αντιδήμαρχο κ Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Τα τελευταία δύο χρόνια πραγματοποιήθηκαν με κάθε επισημότητα στην Τ.Κ. Καλαμιάς της Δ.Ε. Φιλοθέης του Δήμου Αρταίων επιμνημόσυνη δέηση και κατάθεση στεφάνων για τους 7 πεσόντες από τα Γερμανικά Κατοχικά στρατεύματα το 1943.

Η εκδήλωση διοργανώθηκε από τον Δήμο Αρταίων σε συνεργασία με τον Πολιτιστικό και Αθλητικό Σύλλογο Φιλοθέης, ενώ στο σημείο που εκτελέστηκαν οι πεσόντες έχει δημιουργηθεί μνημείο. Με τον τρόπο αυτό δηλώνουμε την επιθυμία μας να τιμήσουμε την θυσία αυτών των επτά ηρώων, αλλά και να δώσουμε την ευκαιρία στους νέους να μάθουν την τοπική ιστορία.

Παρακαλούμε να εισαχθεί στο Δημοτικό Συμβούλιο το θέμα, προκειμένου να εγκρίνει:

* Την πραγματοποίηση της επιμνημόσυνης δέησης και κατάθεσης στεφανιών προς τιμή των πεσόντων Καλαμιάς και για το έτος 2018.

Στον προϋπολογισμό του οικονομικού έτους 2018 του Δήμου Αρταίων του Δήμου, ο οποίος ψηφίσθηκε με την αριθ. 621/2017 απόφαση του ΔΣ κι εγκρίθηκε με την αριθ. 19444/7-2-2018 απόφαση του Συντονιστή της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση στον Κ.Α. 00-6443 «Δαπάνες Δεξιώσεων και Εθνικών και Τοπικών Εορτών»

* Την εξειδίκευση της εγγεγραμμένης στον Κ.Α. 00-6443 «Δαπάνες Δεξιώσεων  
   και Εθνικών και Τοπικών Εορτών» σχετικής πίστωσης, του προϋπολογισμού  
   του οικονομικού έτους 2018 του Δήμου Αρταίων, για την πραγματοποίηση της  
   ανωτέρω αναφερόμενης εκδήλωσης.

Το ποσό που θα καλύψει ο Δήμος ανέρχεται στα 380,00€ και περιλαμβάνει  
 το έντυπο υλικό (αφίσες – προσκλήσεις), και την προσφορά ροφημάτων και  
 συνοδευτικών (καφές, τσάι κλπ.).

Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Οι ανωτέρω αναφερόμενες εκδηλώσεις πρέπει να πραγματοποιηθούν σε συγκεκριμένη ημερομηνία (28/10/2018), μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την πραγματοποίηση της επιμνημόσυνης δέησης και κατάθεσης στεφανιών προς τιμή των πεσόντων Καλαμιάς και για το έτος 2018.

Β.- Την εξειδίκευση της εγγεγραμμένης στον Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» σχετικής πίστωσης, του προϋπολογισμού του οικονομικού έτους 2018 του Δήμου Αρταίων, για την πραγματοποίηση της ανωτέρω αναφερόμενης εκδήλωσης. Το ποσό που θα καλύψει ο Δήμος ανέρχεται στα 380,00€ και περιλαμβάνει το έντυπο υλικό (αφίσες – προσκλήσεις), και την προσφορά ροφημάτων και συνοδευτικών (καφές, τσάι κλπ.).

Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Οι ανωτέρω αναφερόμενες εκδηλώσεις πρέπει να πραγματοποιηθούν σε συγκεκριμένη ημερομηνία (28/10/2018), μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.558/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*